open-index/open-wikipedia-markdown huggingface dataset:
ออสการ์ พิสโตริอุส

**ออสการ์ เลนเนิร์ด คาร์ล พิสโตริอุส** (; 22 พฤศจิกายน ค.ศ. 1986 — ) เป็นนักวิ่งในกีฬาพาราลิมปิกชาวแอฟริกาใต้ ซึ่งรู้จักกันในฐานะ "เบลดรันเนอร์" และ "ชายไร้ขาที่วิ่งได้เร็วที่สุด" พิสโตริอุสซึ่งถูกตัดขาทั้งสองเป็นเจ้าของสถิติโลกในรายการ 100, 200 และ 400 เมตร (สปอร์ทคลาส T44) โดยด้านรายการแข่งขันและการวิ่งแข่งได้รับการช่วยเหลือจากชีต้าเฟล็กซ์-ฟุต (Cheetah Flex-Foot) ด้วยอุปกรณ์เสริมชนิดคาร์บอนไฟเบอร์จากบริษัทออสเซอร์ (Ossur) ในค.ศ. 2007 พิสโตริอุสได้เป็นส่วนหนึ่งในการเข้าร่วมการแข่งขันระดับนานาชาติเป็นครั้งแรกสำหรับนักกีฬาที่มีความสามารถทางด้านร่างกาย อย่างไรก็ตาม ขาเทียมของเขาได้ลดต่ำลงในขณะที่เขาร่วมการแข่งขัน และได้มีการสร้างข้อเรียกร้องว่าเขามีข้อได้เปรียบที่ไม่เป็นธรรมเหนือกว่านักวิ่งที่มีความสามารถทางด้านร่างกาย

ในปีเดียวกันนี้ สมาคมระหว่างประเทศแห่งสหพันธ์กรีฑา (IAAF) ได้แก้ไขเพิ่มเติมกฎของการห้ามใช้อุปกรณ์ทางเทคนิคที่รวมเอาสปริง, ล้อหรือองค์ประกอบอื่นๆที่ทำให้ผู้ใช้ได้เปรียบกว่านักกีฬารายอื่นที่ไม่ได้ใช้อุปกรณ์ดังกล่าว ซึ่งอ้างว่าการแก้ไขนี้ไม่ได้มุ่งเน้นเฉพาะพิสโตริอุสเท่านั้น หลังจากตรวจสอบติดตามการแข่งขันของเขา ตลอดจนการดำเนินการทดสอบ, นักวิทยาศาสตร์ได้ยึดเอามุมมองที่เห็นว่าพิสโตริอุสได้เปรียบมากกว่านักกีฬาที่ไม่มีแขนขาเทียม กับความแข็งแกร่งที่ได้พบเหล่านี้มาประกอบการพิจารณา เมื่อวันที่ 14 มกราคม ค.ศ. 2008 ทาง IAAF ได้ตั้งกฎให้เขาไม่มีสิทธิ์ในการแข่งขันภายใต้กฎที่กำหนดไว้ รวมทั้งในโอลิมปิกฤดูร้อน 2008 การตัดสินใจนี้ได้กลับเป็นผลตรงกันข้ามโดยศาลอนุญาโตตุลาการเพื่อการกีฬาเมื่อวันที่ 16 พฤษภาคม ค.ศ. 2008 ซึ่งศาลได้ระบุว่า IAAF ไม่ได้ให้หลักฐานเพียงพอที่จะพิสูจน์ว่าพิสโตริอุสจะใช้ขาเทียมของเขาได้ดีกว่านักกีฬาที่มีความสามารถทางด้านร่างกาย

เดือนมีนาคม ค.ศ. 2012 เขาได้ร่วมแข่งขันกรีฑาที่กรุงพริทอเรีย ซึ่งเป็นถิ่นเกิดของเขาเอง โดยทำเวลาได้ 45.20 วินาที ซึ่งดีกว่าเวลามาตรฐาน เอ สแตนดาร์ด ที่ 45.30 วินาที นอกจากนี้ เขายังเป็นนักกีฬาพิการสองขาคนแรกที่เข้าร่วมแข่งขันในกีฬากรีฑาในโอลิมปิก

ในวันที่ 14 กุมภาพันธ์ ค.ศ. 2013 เขาได้ถูกตำรวจจับกุมในข้อหาฆาตกรรมแฟนสาวชื่อรีวา สทีนคัมพ์ ในบ้านของตนเอง ในการพิจารณาคดีเมื่อ ค.ศ. 2014 เขาถูกวินิจฉัยว่าไม่มีความผิดฐานฆ่าคน แต่มีความผิดฐานฆ่าคนโดยไม่เจตนา (culpable homicide)

## เชิงอรรถ

## อ้างอิง

* .
* .
* .
* .
* .
* .

## หนังสืออ่านเพิ่ม
#### บทความ

* .
* .
* .
* .
* .
* .
* .
* .
* .
* .
* .
* .
* .
* .

#### รายงานข่าว
* .
* .
* .
* .
* .
* .
* .
* .
* .
* .
* .
* .

#### หนังสือ
* .
*  (in Italian).
*  (in Afrikaans).

## แหล่งข้อมูลอื่น

* 
* Official website of the International Association of Athletics Federations (IAAF)
* Official website of the International Paralympic Committee

หมวดหมู่:ผู้เข้าแข่งขันพาราลิมปิกฤดูร้อน 2004
หมวดหมู่:ผู้เข้าแข่งขันพาราลิมปิกฤดูร้อน 2008
หมวดหมู่:นักกรีฑาในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติแอฟริกาใต้
หมวดหมู่:นักกีฬาเหรียญทองพาราลิมปิก
หมวดหมู่:นักกีฬาเหรียญเงินพาราลิมปิก
หมวดหมู่:นักกีฬาเหรียญทองแดงพาราลิมปิก
หมวดหมู่:ผู้ครองสถิติโลกกีฬา
หมวดหมู่:บุคคลจากโจฮันเนสเบิร์ก
จำลอง เอี่ยมแจ้งพันธุ์

พลตำรวจเอก **จำลอง เอี่ยมแจ้งพันธ์ุ** (7 ธันวาคม พ.ศ. 2478-8 มีนาคม พ.ศ.2569) อดีตที่ปรึกษานายกรัฐมนตรี (สมัคร สุนทรเวช) อดีตรัฐมนตรีช่วยว่าการกระทรวงสาธารณสุข ในรัฐบาลของ ดร.ทักษิณ ชินวัตร อดีตที่ปรึกษารัฐมนตรีว่ากระทรวงศึกษาธิการ ปองพล อดิเรกสาร และอดีตรองอธิบดีกรมตำรวจ

## ประวัติ
จำลอง เกิดเมื่อวันที่ 7 ธันวาคม พ.ศ. 2478 ที่ตำบลเนินขี้เหล็ก อำเภอลาดยาว จังหวัดนครสวรรค์ เป็นบุตรนายฮะ กับนางเหรียญ เอี่ยมแจ้งพันธ์ จบการศึกษาจากโรงเรียนไตรมิตรวิทยาลัย และ โรงเรียนนายร้อยตำรวจ รุ่นที่ 13

## การทำงาน
จำลอง เคยดำรงตำแหน่งผู้บัญชาการตำรวจนครบาล ในระหว่างปี พ.ศ. 2535 - พ.ศ. 2536 และได้รับตำแหน่งสูงสุดคือ รองผู้บัญชาการตำรวจแห่งชาติ ฝ่ายจราจรโครงการพระราชดำริ ต่อมาหลังเกษียณอายุราชการ ได้เข้าร่วมงานการเมืองกับพรรคไทยรักไทย โดยลงสมัคร สส.ในระบบบัญชีรายชื่อ ลำดับที่ 89 และได้รับการแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลทักษิณ ชินวัตร ในช่วงปลายปี พ.ศ. 2546 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาเข้าสังกัดพรรคพลังประชาชนพร้อมกับลงรับสมัคร สส. ในระบบสัดส่วนลำดับที่ 4 ของกลุ่ม 6 ที่ประกอบด้วยพื้นที่กรุงเทพมหานคร, จังหวัดนนทบุรี และจังหวัดสมุทรปราการ แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง
รายชื่อผู้สมัครส.ส.ระบบสัดส่วน : พรรคพลังประชาชน

หมวดหมู่:บุคคลจากอำเภอลาดยาว
หมวดหมู่:ตำรวจชาวไทย
หมวดหมู่:นักการเมืองจากจังหวัดนครสวรรค์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักวิทยุสมัครเล่นชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญจักรมาลา
เฮ้ ชาวสลาฟ

**เฮ้ ชาวสลาฟ** เป็นเพลงปลุกใจของชาวสลาฟ ประพันธ์คำร้องครั้งแรก พ.ศ. 2377 โดยนักกวีชาวสโลวัก ซาโม โทมาชิค (Samo Tomášik) ขณะนั้นเขาอยู่ที่กรุงปราก เพลงนี้มีชื่อเรียกอย่างอื่นอย่าง **เฮ้ ชาวสโลวัก** (*Hej, Slováci*) และตั้งแต่นั้นมาใช้เพลงนี้เป็นเพลงของกลุ่มอุดมการณ์ร่วมสลาฟ โดยเพลงนี้ใช้เป็นเพลงชาติของสาธารณรัฐสโลวักที่ 1 สหพันธ์สาธารณรัฐประชาชนยูโกสลาเวีย และเซอร์เบียและมอนเตเนโกร รวมทั้งเป็นเพลงชาติของชาวสโลวักอย่างไม่เป็นทางการ เพลงนี้ได้รับอิทธิพลมาจากเพลงชาติโปแลนด์ "มาซูแร็กดอมบรอฟสกีแยกอ" ตั้งแต่ปี พ.ศ. 2469 โดยเพลงเฮ้ ชาวสลาฟ ของยูโกสลาเวียมีท่วงทำนองบรรเลงที่ช้ากว่าเพลงมาซูแร็กดอมบรอฟสกีแยกอ

ในภาษาเซอร์เบีย-โครเอเชีย มีความแตกต่างกันในการใช้อักษรละตินและอักษรซีริลลิกของเพลง *เฮ้ ชาวสลาฟ* ดังนี้: 
***Hej, Slaveni** หรือ **Hej, Sloveni** (ละติน)
***Хеј, Славени** หรือ **Хеј, Словени** (เซิร์บซีริลลิก)

โดยชื่อในภาษามาซิโดเนีย Sloveni (Еј, Словени) และ ภาษาสโลวีเนีย (Hej, Slovani) ซึ่งเดิมเป็นภาษาสโลวัก (Hej, Slováci)

## สโลวาเกีย

## ยูโกสลาเวีย
**เฮ้ ชาวสลาฟ** เป็นเพลงชาติของยูโกสลาเวีย ตั้งแต่ พ.ศ. 2486 ถึง พ.ศ. 2534 (48 ปี) โดยประกาศใช้อย่างเป็นทางการ (ในพิธีสาบานตน) ที่จะแก้ไขรัฐธรรมนูญแห่งสหพันธ์สาธารณรัฐสังคมนิยมแห่งยูโกสลาเวีย โดยได้รับการรับรองโดยรัฐธรรมนูญเมื่อ 25 พฤศจิกายน พ.ศ. 2531 หลังจากที่ 43 ปีที่ประกาศใช้ โดยยังคงใช้ในฐานะเพลงพฤตินัยตัวแทนเพียงตามกฎหมายที่สอดคล้องกับความเป็นจริง

### ภาษาต่างๆในดินแดนสลาฟใต้

### เซอร์เบียและมอนเตเนโกร
หลังจากการล่มสลายของยูโกสลาเวียในปี พ.ศ. 2534-35 แต่เพลงเฮ้ ชาวสลาฟ ยังคงใช้เป็นเพลงชาติของสหพันธ์สาธารณรัฐยูโกสลาเวีย หลังจากที่เปลี่ยนชื่อประเทศใหม่เป็นเซอร์เบียและมอนเตเนโกร เมื่อ พ.ศ. 2546 ทั้งสองประเทศที่มีการใช้เพลงชาติใหม่ซึ่งมาแทนที่เพลงเฮ้ ชาวสลาฟ หลังจากการลงประชามติแยกประเทศเซอร์เบียและมอนเตรเนโกร เพลงนี้ยังคงเป็นเพลงชาติของทั้งสองประเทศอยู่ต่อไป

เพลงชาติมอนเตเนโกรมีชื่อว่า "ออยซวีเยทลามัยสกาซอรอ" ส่วนเพลงชาติเซอร์เบียมีชื่อว่า "บอเจ พราฟเด" บางครั้งอาจมีการใช้สลับกัน อย่างไรก็ดี ความพยายามนี้เกิดขัดข้องลงหลังจากพรรคประชาชนมอนเตเนโกร และ พรรคสังคมนิยมประชาชนมอนเตเนโกร นำเสนอเพลงชาติ และเพลงปลุกใจรักชาติของมอนเตเนโกรในอดีตคือ "โอนาโม, นาโม!" อย่างไรก็ตามเพลงเฮ้ ชาวสลาฟ ยังใช้เป็นเพลงชาติจนถึงปี พ.ศ. 2549 ซึ่งในปัจจุบันยังใช้เพลงนี้เป็นกลุ่มประเทศสลาฟอย่างไม่เป็นทางการ

## สื่อ

## อ้างอิง

## แหล่งข้อมูลอื่น
* เพลง"เฮ้ ชาวสลาฟ" เนื้อร้อง 3 ภาษา (ภาษาสโลวีเนีย, ภาษามาซิโดเนีย และภาษาเซอร์เบีย)
* The story of Hej Slovaci, incl. an artistic translation of the original Slovak text .
* Links to audio files of the anthem (Download section, at the bottom of the page) .
* The site of the Slovenian organization Hervardi, which mentions the pre-Yugoslavian Slovenian version of Hey, Slavs, and also including a .MP3 of the rock version, as performed by their own band (they have a project, that consists in reviving old Slovenian songs).

ยูโกสลาเวีย,  สหพันธ์สาธารณรัฐ
หมวดหมู่:เพลงพื้นเมืองปาร์ติซานสลาฟ
หมวดหมู่:สัญลักษณ์ของประเทศยูโกสลาเวีย
หมวดหมู่:Second Yugoslavia
หมวดหมู่:วัฒนธรรมสลาฟ
เดอะฮาร์ทไดนาสตี้

**เดอะฮาร์ทไดนาสตี้** (The Hart Dynasty) เป็นกลุ่มนักมวยปล้ำของWWE สมาชิกของกลุ่มประกอบด้วยไทสัน คิดและเดวิด ฮาร์ท สมิธโดยมีนาตาเลียเป็นผู้จัดการทีม ในปี 2010 ไทสันได้หักหลังฮาร์ท สมิธทำให้ต้องแตกทีมกันไป

## แชมป์และรางวัล
***[[Florida Championship Wrestling]]**
**FCW Southern Heavyweight Championship (2 times) – Harry Smith (1), TJ Wilson (1)
**FCW Florida Tag Team Championship (1 time) – DH Smith and TJ Wilson
***[[World Wrestling Entertainment]]**
**WWE United States Championship (1 time) – Bret Hart
**World Tag Team Championship (1 time) – David Hart Smith and Tyson Kidd
**WWE Tag Team Championship (1 time) – David Hart Smith and Tyson Kidd
**Bragging Rights Trophy (2009) - David Hart Smith and Tyson Kidd with team Smackdown (Kane, R-Truth, Matt Hardy, Finlay, and Chris Jericho)

## หมายเหตุ

## อ้างอิง

## แหล่งข้อมูลอื่น
* David Hart Smith's WWE profile
* Tyson Kidd's WWE profile
* Natalya's WWE profile

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
เลลีสตัด

**เลลีสตัด** () เป็นเมืองในประเทศเนเธอร์แลนด์ เป็นเมืองหลวงของจังหวัดเฟลโวลันด์ เป็นเมืองที่สร้างจากการถมทะเล ก่อตั้งในปี ค.ศ. 1967 อยู่ต่ำกว่าระดับน้ำทะเล 5 เมตร

เลลีสตัด
หมวดหมู่:จังหวัดเฟลโฟลันด์
กรูจอนตส์

**กรูจอนตส์** (, ) หรือ **เกราเด็นซ์** () เป็นเมืองในประเทศโปแลนด์ ตั้งอยู่ทางตอนเหนือของประเทศบนฝั่งแม่น้ำวิสตูลา มีประชากร 96,042 คน (ค.ศ. 2010) มีอุตสาหกรรมสินค้าเหล็ก เครื่องจักรการเกษตร รองเท้า

## อ้างอิง

หมวดหมู่:เมืองในจังหวัดกูยาวือ-ปอมอแช
มาสทริชท์

**มาสทริชท์** หรือ **มาสตริคต์** () เป็นเมืองในประเทศเนเธอร์แลนด์ ตั้งอยู่ทางตอนใต้ในจังหวัดลิมบูร์ก และเป็นเมืองหลวงของจังหวัด ตั้งอยู่ริมฝั่งแม่น้ำมาส ใกล้เขตแดนประเทศเบลเยียม เมืองมาสทริชท์เป็นที่รู้จักในฐานะเมืองแห่งประวัติศาสตร์ วัฒนธรรม ประเพณีพื้นบ้าน และการศึกษา ยังมีชื่อเสียงด้านการค้าขายและพักผ่อนของนักท่องเที่ยว ด้านอุตสาหกรรม มีการผลิตเหล็กกล้า เคมีภัณฑ์ ซีเมนต์ กระดาษ แก้ว เครื่องปั้นเผา ซิการ์ เป็นตลาดค้าธัญพืชและเนยเหลว

การที่อยู่ติดแนวเขตแดนทำให้ถูกปิดล้อมและถูกยึดครองบ่อยครั้ง สเปนได้ยึดครองใน ค.ศ. 1579 ทำให้ชาวเมืองถูกสังหารไปเป็นจำนวนมากจากการลุกขึ้นต่อต้าน ต่อมาใน ค.ศ. 1673 ค.ศ. 1748 และ ค.ศ. 1794 ฝรั่งเศสเข้ายึดครอง ในสงครามโลกครั้งที่สอง เยอรมนีได้เข้ายึดครองระหว่างปี ค.ศ. 1940-1944 ใน ค.ศ. 1992 มีการลงนามในสนธิสัญญาก่อตั้งสหภาพยุโรปขึ้นที่เมืองนี้

## อ้างอิง

หมวดหมู่:เมืองในจังหวัดลิมบืร์ค (ประเทศเนเธอร์แลนด์)
ซโวลเลอ

**ซโวลเลอ** () เป็นเมืองในประเทศเนเธอร์แลนด์ เป็นเมืองหลวงของจังหวัดโอเฟอไรส์เซิลและมีประชากรมากเป็นอันดับสองของจังหวัดรองจากเอ็นสเคอเด อยู่ห่างจากกรุงอัมสเตอร์ดัมทางตะวันออกเฉียงเหนือ 120 กิโลเมตร ตั้งอยู่บนฝั่งแม่น้ำไอส์เซิล เป็นเมืองชุมทางรถไฟ มีอุตสาหกรรมต่อเรือและอุตสาหกรรมเหล็ก มีประชากร 127,497 คนในปี ค.ศ. 2019

## อ้างอิง

หมวดหมู่:เมืองในจังหวัดโอเฟอไรส์เซิล
ไอส์เซิลเมร์

**ไอส์เซิลเมร์** () เป็นทะเลสาบตื้น มีเนื้อที่ 1,100 ตารางกิโลเมตร เป็นพื้นน้ำส่วนในของอ่าวเซยเดอร์เซ อยู่ใจกลางของเขตแดนของจังหวัดเฟลโฟลันด์ จังหวัดนอร์ทฮอลแลนด์ และจังหวัดฟรีสลันด์ มีความลึกเฉลี่ย 5 ถึง 6 เมตร ไอส์เซิลเมร์ถือเป็นทะเลสาบที่ใหญ่ที่สุดในยุโรปตะวันตก ปัจจุบันไอส์เซิลเมร์มีขนาดเล็กลง เนื่องจากมีโครงการพัฒนาพื้นที่ รับน้ำจากแม่น้ำไอส์เซิล

## อ้างอิง

หมวดหมู่:ทะเลสาบในประเทศเนเธอร์แลนด์
หมวดหมู่:ภูมิศาสตร์เนเธอร์แลนด์
ชาวไทยในสวีเดน

**ชาวไทยในสวีเดน** () เป็นชาวไทยที่อาศัยอยู่ในประเทศสวีเดน ซึ่งปัจจุบันมีประมาณ 41,000 คนพำนักอยู่ในประเทศดังกล่าว โดยมีผู้ย้ายถิ่นฐานที่มีจำนวนเติบโตในช่วงไม่กี่ปีที่ผ่านมา ดังใน ค.ศ. 2000 มีคนไทย 786 รายในสวีเดน ต่อมาใน ค.ศ. 2009 มีจำนวนเพิ่มขึ้นเป็น 2,994 ราย ซึ่งเพิ่มขึ้นเกือบสี่เท่า นอกจากนี้ ยังมีชาวไทยหลายคนที่ถือสัญชาติสวีเดนทั้งหมดกว่า 11,000 ราย ที่เกิดในประเทศไทย โดยส่วนใหญ่แล้วนับถือศาสนาพุทธทั้งหมดในประเทศสวีเดน

จากค.ศ. 1969 ถึง 2002 มีการรับเด็กไทยไปเป็นบุตรบุญธรรม 1,680 รายในสวีเดน คนไทยจำนวนมากเป็นแรงงานข้ามประเทศในการเก็บผลไม้ขนาดเล็ก ช่วงทศวรรษแรกของยุค 2000 สตรีไทยย้ายถิ่นฐานไปอยู่สวีเดนมากขึ้นจากการแต่งงาน และในค.ศ. 2009 ต่างก็ได้รับใบอนุญาตหมายเลข 1 875 หลังจากเริ่มมีความสัมพันธ์ต่อชาวสวีเดน เกือบ 80 เปอร์เซนต์ของคนไทยในสวีเดนเป็นผู้หญิง แม้ว่าเหตุผลส่วนใหญ่จะเชื่อว่าการแต่งงานเหล่านี้มีแต่ความสุข แต่เมื่อเร็ว ๆ นี้ สื่อมวลชนได้สร้างความสนใจต่อกรณีสตรีไทยในสวีเดนที่อาจอยู่ในภาวะเสี่ยงส่วนหนึ่ง

## อ้างอิง

## แหล่งข้อมูลอื่น
* Svenskspråkigt forum för thailändare  
* Thailändska föreningar  


สวีเดน
สวีเดน
ไทยในสวีเดน
หมวดหมู่:ความสัมพันธ์ไทย–สวีเดน
การาชิงกา

**การาชิงกา** () เป็นเมืองในประเทศบราซิล ตั้งอยู่ทางตะวันออกของรัฐมีนัชเจไรช์ ในปี ค.ศ. 2009 มีประชากร 85,472 คน มีพื้นที่ 1,251 ตร.กม. มีความสูงเหนือระดับน้ำทะเล 578 เมตร มีจุดสูงสุดที่ระดับ 1,516 เมตร

## อ้างอิง

หมวดหมู่:เมืองในรัฐมีนัชเจไรช์
กัมพูชา (อัลบั้ม)

**กัมพูชา** เป็นสตูดิโออัลบั้มเดี่ยวลำดับแรกของ ยืนยง โอภากุล (แอ๊ด คาราบาว) โดยทำขึ้นภายหลังจากที่วงคาราบาวออกอัลบั้ม ท.ทหารอดทน โดยวางตลาดครั้งแรกในกลางเดือนพฤษภาคม พ.ศ. 2527 แต่ไม่ประสบความสำเร็จเท่าที่ควร

## รายชื่อเพลงในอัลบั้ม

## ผู้ร่วมงาน
# ยืนยง โอภากุล (แอ๊ด) : คำร้อง, ทำนอง, ร้องนำ, ร้องประสาน, กีตาร์, คองกา, เพอร์คัชชัน, เมาท์ออร์แกน, โปรดิวเซอร์
# ปรีชา ชนะภัย (เล็ก) : กีตาร์
# เทียรี่ เมฆวัฒนา (รี่) : กีตาร์, แบนโจ, ร้องประสาน, ทำนอง
# อ.ธนิสร์ ศรีกลิ่นดี : ขลุ่ย, รีคอร์เดอร์, แคลริเน็ต, คองก้า, เพอร์คัสชั่น
# กีรติ พรหมสาขา ณ สกลนคร (เขียว) : ร้องประสาน
# ไพรัช เพิ่มฉลาด (รัช) : เบส, ร้องประสาน
# สุเทพ ถวัลย์วิวัฒนกุล : กีตาร์, แมนโดลิน

## คำร้อง/ทำนอง
* ยืนยง โอภากุล
* สีสัน ควงตะคองหลง (คมสัน ดวงสูงเนิน) ในเพลง ตำนานแผ่นดิน
* สำรอง อนันตทัศน์ (สีเผือก คนด่านเกวียน) ในเพลง คนหลังเขา
* พันตำรวจโท สุรศักดิ์ สุทธารมณ์ (ยศในขณะนั้น) ในเพลง จันทร์เจ้าขา
* อัศนี พลจันทร ในเพลง เดือนเพ็ญ

## อ้างอิง

* แฟนเพจอย่างเป็นทางการของวงคาราบาว

หมวดหมู่:คาราบาว
หมวดหมู่:อัลบั้มเพลงไทยในปี พ.ศ. 2527
หมวดหมู่:อัลบั้มเพลงเพื่อชีวิต
กองพลน้อยแดง

thumb|สัญลักษณ์ของกองพลน้อยแดงอิตาลี
**กองพลน้อยแดงอิตาลี** (Red Brigades) เป็นกลุ่มนิยมลัทธิคอมมิวนิสต์ที่ต้องการแยกประเทศอิตาลีออกจากการเป็นพันธมิตรของชาติตะวันตก ก่อตั้งเมื่อ พ.ศ. 2512 โดยมีจุดเริ่มต้นจากขบวนการนักศึกษา เน้นการต่อสู้ด้วยความรุนแรงเพื่อให้เกิดการปฏิวัติสังคม และเรียกร้องให้อิตาลีถอนตัวออกจากนาโต

ตั้งแต่ พ.ศ. 2523 เป็นต้นมา กองพลน้อยแดงอิตาลีเริ่มเสื่อมถอยลง ใน พ.ศ. 2527 ได้แตกออกเป็นสองกลุ่มย่อย ยังคงปฏิบัติการด้วยความรุนแรงอยู่ แต่ไม่เป็นข่าวดังเหมือนช่วงแรกๆของปฏิบัติการ ปฏิบัติการของกองพลน้อยแดงอิตาลีที่เคยเป็นข่าวดังคือการลักพาตัวอัลโดโมโร อดีตนายกรัฐมนตรีของอิตาลีไปสังหารเมื่อ พ.ศ. 2521 และการลักพาตัวนายทหารสหรัฐอเมริกา เมื่อ พ.ศ. 2524 แต่ไม่สำเร็จ
## อ้างอิง
* ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา. จุฬาลงกรณ์มหาวิทยาลัย. 2550. หน้า 99- 101
## แหล่งข้อมูลอื่น
* Brigate Rosse - Fatti, Documenti e Personaggi  - เอกสารที่เกี่ยวข้อง
* Strike One to Educate One Hundred: the rise of the Red Brigades in Italy in the 1960s and 1970s  - มีลิงก์ไปยังเอกสารสแกนจากหนังสือ "Strike One to Educate One Hundred", ของกองพลน้อยแดงอิตาลี มีเอกสารเกี่ยวกับการเมืองของอิตาลีและการปฏิวัติของฝ่ายซ้ายในอิตาลี

หมวดหมู่:ขบวนการทางการเมืองในทวีปยุโรป
หมวดหมู่:พรรคคอมมิวนิสต์
แนวร่วมปลดปล่อยชาติคอร์ซิกา

thumb|ป้ายริมถนนในคอร์ซิกา
thumb| การต่อต้านของสมาชิก Ghjuventi Indipendentista เรียกร้องการปลดปล่อย Yvan Colonna ผู้ต่อต้านแสดงการสนับสนุน FLNC และการเรียกร้องเอกราชของคอร์ซิกา
**แนวร่วมปลดปล่อยชาติคอร์ซิกา** (; ) เป็นกลุ่มที่ก่อตั้งเมื่อ พ.ศ. 2519 เพื่อเรียกร้องเอกราชของดินแดนคอร์ซิกา ซึ่งเป็นดินแดนชายฝั่งทะเลเมดิเตอร์เรเนียนออกจากประเทศฝรั่งเศส การดำเนินงานของกลุ่มเน้นการโจมตีและก่ออาชญากรรมในบริเวณคอร์ซิกา โจมตีธนาคารและสิ่งอำนวยความสะดวกสำหรับนักท่องเที่ยว ในช่วง พ.ศ. 2523–2533 เกิดความแตกแยกภายในแนวร่วมปลดปล่อยชาติเคอร์สิกาจนเกิดเป็นกลุ่มย่อยต่าง ๆ มากมาย ต่อมากลุ่มย่อยเหล่านี้ได้กลับมารวมตัวกันอีกครั้งเมื่อ พ.ศ. 2542
## อ้างอิง
* ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา. จุฬาลงกรณ์มหาวิทยาลัย. 2550. หน้า 101 - 102
## แหล่งข้อมูลอื่น
* ข้อมูลภาษาฝรั่งเศสเกี่ยวกับ FLNC
 หมวดหมู่:ขบวนการทางการเมืองในทวีปยุโรป   
 หมวดหมู่:ขบวนการแบ่งแยกดินแดน 
หมวดหมู่:ขบวนการต่อต้านฝรั่งเศส
สมถวิล สังขะทรัพย์

**นางสมถวิล สังขะทรัพย์** เป็นผู้ก่อตั้งโรงเรียนสมถวิล สุขุมวิท 67 โรงเรียนดวงถวิล โรงเรียนสมถวิล ราชดำริ โรงเรียนสมถวิล หัวหิน โรงเรียนอนุบาลสมาคมสตรีไทยและแผนกรับเลี้ยงเด็กยากจน โรงเรียนสอนภาษา สมาคมนักเรียนเก่าญี่ปุ่น ในพระบรมราชูปถัมภ์ โรงเรียนศูนย์ฝึกอาชีวเกษตรสงเคราะห์ (จังหวัดเชียงใหม่ และจังหวัดสระบุรี)

## ประวัติ
นางสมถวิล สังขะทรัพย์ เกิดเมื่อวันที่ 2 เมษายน พ.ศ. 2460 ฝั่งธนบุรี สมรสกับร้อยโทอุดม สังขะทรัพย์ มีธิดา 5 คน (จิตติมา, ธาริณี, ฤดีรัตน์, กิ่งมณี, และพิตราภรณ์) จบการศึกษามัธยมจากโรงเรียนสายปัญญา พ.ศ. 2474 ประกาศนียบัตรครูประถม พ.ศ. 2475 สอบได้วิชาชุดครูมัธยม พ.ศ. 2477 และเข้ารับราชการครูโรงเรียนสายปัญญา แล้วไปศึกษาวิชาครูอนุบาลที่ Toyo Eiwa Kindergarten Teacher's Training College กรุงโตเกียว ประเทศญี่ปุ่น เมื่อ พ.ศ. 2481-2483 และศึกษาต่อที่ Post Graduated Course ที่ Lumbuth Teacher's College เมืองโอซากา พ.ศ. 2484 เมื่อกลับมาไทย ก็ย้ายมาสังกัดมาอยู่ที่โรงเรียนการเรือนพระนครแผนกอนุบาลละอออุทิศ  ต่อมาได้ลาออกจากราชการเมื่อ พ.ศ. 2490 ซึ่งเป็นช่วงเริ่มต้นของโรงเรียนสมถวิล ที่ดำเนินการก่อตั้งมาตั้งแต่ปี พ.ศ. 2489 

ได้พระบรมราชโองการโปรดเกล้าโปรดกระหม่อมแต่งตั้งให้เป็นวุฒิสมาชิก สมาชิกสภาปฏิรูป และสมาชิกสภานิติบัญญัติ จากนั้นยังได้รับแต่งตั้งให้ดำรงตำแหน่งผู้พิพากษาสมทบ ศาลคดีเด็กและเยาวชน เป็นที่ปรึกษาคณะกรรมการ และเป็นกรรมการในสมาคมต่างๆอีกหลายสมาคม

นางสมถวิล ถึงแก่อนิจกรรม เมื่อคืนวันที่12 มิถุนายน พ.ศ. 2554 ด้วยภาวะแทรกซ้อนจากโรคความดันโลหิตสูง 

### เครื่องราชอิสริยาภรณ์
* ตริตาภรณ์มงกุฎไทย 
* ตริตาภรณ์ช้างเผือก 
* เหรียญกาชาดสรรเสริญชั้น 1
* เครื่องราชอิสริยาภรณ์จากสมเด็จพระจักรพรรดิ์ญี่ปุ่น

## อ้างอิง
* บทสัมภาษณ์จากสกุลไทย
* สมาคมนักเรียนเก่าญี่ปุ่นในพระบรมราชูปถัมภ์
* INN NEWS

หมวดหมู่:บุคคลที่เกิดในปี พ.ศ. 2460
หมวดหมู่:บุคคลที่เสียชีวิตในปี พ.ศ. 2554
หมวดหมู่:บุคคลจากกรุงเทพมหานคร‎‎
หมวดหมู่:ครูชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากโรงเรียนสายปัญญา ในพระบรมราชินูปถัมภ์
หมวดหมู่:บุคคลจากคณะครุศาสตร์ มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:บุคคลจากโรงเรียนสมถวิล
หมวดหมู่:พรรคสหประชาไทย
การปะทุของภูเขาไฟปูเยอวย พ.ศ. 2554

**การปะทุของภูเขาไฟปูเยอวย พ.ศ. 2554** เกิดขึ้นเมื่อวันที่ 4 มิถุนายน พ.ศ. 2554 เป็นการปะทุของภูเขาไฟในประเทศชิลี ผลของการปะทุทำให้ต้องทำการอพยพชาวบ้านกว่า 3,500 คน และสั่งปิดสนามบินในประเทศชิลี, ประเทศอาร์เจนตินา โดยสนามบินในกรุงบัวโนสไอเรสปิดทำการระหว่างวันที่ 4 มิถุนายน ถึง 8 มิถุนายน ซึ่งหลายประเทศต่างได้รับผลกระทบจนต้องยกเลิกเที่ยวบินหลายเที่ยวบินอาทิ สนามบินในประเทศนิวซีแลนด์, ประเทศอุรุกวัย,ประเทศออสเตรเลีย รัฐแทสเมเนีย แอดิเลดและประเทศบราซิลทางการสั่งปิดชายแดนระหว่างประเทศประเทศชิลีและประเทศอาร์เจนตินา ทั้งนี้ภูเขาไฟปูเยอวยเคยเกิดการระเบิดครั้งสุดท้ายเมื่อปี ค.ศ. 1960 ถือเป็นการปะทุในรอบ 50 ปี

## อ้างอิง

* ภูเขาไฟชิลีปะทุครั้งใหญ่ รัฐบาลสั่งชาวบ้านนับพันหนีตาย
* ภูเขาไฟ “ชิลี” ปะทุน้อยลง-อาร์เจนฯยังปิดสนามบินไม่ต่ำกว่า 15 แห่ง 
* ภูเขาไฟชิลีปะทุ-ปิดสนามบิน 
* สนามบินในอเมริกาใต้ยกเลิกเที่ยวบิน เถ้าภูเขาไฟชิลีปกคลุมน่านฟ้า 

## แหล่งข้อมูลอื่น

* **[http://rapidfire.sci.gsfc.nasa.gov/subsets/?subset=SouthernChile.2011155 Fotos de los satélites MODIS Terra y MODIS Aqua día a día desde el 04/06/2011 incluyendo la región del Volcán Puyehue (SouthernChile Subsets)]** donde se puede apreciar la dirección de la columna, (Apretar el boton Next y elegir la foto true color para colores normales), página del *[[Espectroradiómetro de imágenes de media resolución|MODIS]] Rapid Responce System* dependiente de la NASA. 
* ** [http://blogs.publico.es/mesadeluz/4195/el-volcan-puyehue Fotos en el diario Público - blog "La mesa de luz"]** 
* **[http://www.emol.com/especiales/2011/fotoshd/erupcion-volcan/ Fotos de la erupción del Puyehue-Caulle]** 

ปูเยอวย พ.ศ. 2554
หมวดหมู่:ภัยธรรมชาติในปี พ.ศ. 2554
หมวดหมู่:ภัยพิบัติในประเทศชิลี
ด้วงกว่างสามเขาจันทร์

**ด้วงกว่างสามเขาจันทร์** หรือ **ด้วงกว่างสามเขาคอเคซัส** (; ) เป็นด้วงกว่างสามเขาสีดำที่มีขนาดใหญ่ที่สุดในประเทศไทย ตัวที่ใหญ่ที่สุดพบเก็บรักษาอยู่ที่พิพิธภัณฑ์แมลงของมหาวิทยาลัยเกษตรศาสตร์ บางเขน มีขนาดลำตัวยาวถึง 120 มิลลิเมตร 

## ลักษณะ
ลักษณะเขาหน้าซึ่งเป็นเขาตั้งขึ้นที่ส่วนหัวมีฟันงอกแยกออกมาด้านในบริเวณใกล้โคนเขา ขนาดของด้วงกว่างชนิดนี้ตัวเล็กก็จะมีเขาสั้น เขาหน้าเป็นแฉกสามแฉก ส่วนตัวใหญ่ เขาหน้าเป็นปลายแหลมปลายเดี่ยวค่อนข้างยาว  ปัจจุบันพบเฉพาะภาคตะวันออก โดยเฉพาะที่จังหวัดจันทบุรี แถบเขตรักษาพันธุ์สัตว์ป่าเขาสอยดาวและบางส่วนของน้ำตกพลิ้ว, น้ำตกตรอกนอก เท่านั้น  แต่จะพบมากทางตะวันตกของประเทศมาเลเซีย และเกาะสุมาตราของอินโดนีเซีย ซึ่งมีขนาดใหญ่กว่าที่พบในประเทศไทย ตัวที่มีขนาดใหญ่อาจมีลำตัวยาวถึง 130 มิลลิเมตร ซึ่งด้วงกว่างสามเขาคอเคซัสถือเป็นด้วงกว่างสามเขาที่ใหญ่และยาวที่สุดในโลกด้วย

ขณะที่ตัวเมียมีขาสั้นกว่าตัวผู้ ลำตัวมีผิวหยาบเป็นรอยโดยเฉพาะส่วนหัวและสันหลังอก มีปีกที่มีผิวหยาบเป็นเม็ด แต่มีขนอ่อนสีน้ำตาลแดงปกคลุมอยู่ซึ่งมองเห็นได้ชัดเจน

ตัวยาวที่สุดพบที่เกาะสุมาตรา ประเทศอินโดนีเซีย ยาว 130 มิลลิเมตร  และพบมากในทางตะวันตกของมาเลเซีย ระยะเป็นตัวหนอนจะกินระยะเวลานาน 2-3 ปี ซึ่งนับมากกว่าด้วงกว่างชนิดอื่น ๆ มักพบเป็นตัวเต็มวัยในช่วงฤดูผสมพันธุ์ คือ ประมาณปลายเดือนพฤษภาคมถึงสิงหาคม

http://www1.kamakuranet.ne.jp/kabu/beet/x-manual-cau2.htm  The breeding manual of a *Chalcosoma caucasus*]

## อ้างอิง

## แหล่งข้อมูลอื่น

หมวดหมู่:ด้วงกว่าง

หมวดหมู่:สัตว์ป่าคุ้มครอง
กองทัพสาธารณรัฐไอร์แลนด์

**กองทัพสาธารณรัฐไอร์แลนด์** (; ) เป็นขบวนการของชนกลุ่มน้อยชาวไอริชที่นับถือศาสนาคริสต์นิกายโรมันคาทอลิกในไอร์แลนด์เหนือ ต่อสู้เพื่อเรียกร้องเอกราชจากสหราชอาณาจักร โดยใช้ความรุนแรง เช่น การลอบสังหาร การปล้นธนาคาร และการวางระเบิดพลเรือนมาตั้งแต่เริ่มก่อตั้งองค์กรเมื่อ พ.ศ. 2512 วัตถุประสงค์หลักคือต้องการแยกไอร์แลนด์เหนือออกจากสหราชอาณาจักรที่ประชาชนส่วนใหญ่นับถือศาสนาคริสต์นิกายโปรแตสแตนท์ เพื่อไปรวมกับประเทศไอร์แลนด์

กองทัพสาธารณรัฐไอร์แลนด์ได้รับการสนับสนุนจากชาวไอริชที่นับถือนิกายโรมันคาทอลิกในพื้นที่และที่อยู่ต่างแดน เช่นในสหรัฐอเมริกาและแคนาดาซึ่งเป็นแหล่งเงินทุนสำคัญทำให้กองทัพสาธารณรัฐไอร์แลนด์ยังยืนหยัดต่อสู้กับรัฐบาลอังกฤษได้

พ.ศ. 2541 กองทัพสาธารณรัฐไอร์แลนด์และกลุ่มซันเฟนได้ประกาศวางอาวุธและลงนามในสนธิสัญญาสงบศึกกับอังกฤษและขบวนการอื่น ๆ ของชาวไอริช ความขัดแย้งที่เกิดขึ้นเกี่ยวกับข้อตกลงในการวางอาวุธ ทำให้สมาชิกกองทัพสาธารณรัฐไอร์แลนด์บางส่วนไม่พอใจ ประกาศแยกตัวออกมาตั้งกองทัพสาธารณรัฐไอร์แลนด์ใหม่เมื่อ พ.ศ. 2542 และออกปฏิบัติการด้วยความรุนแรงต่อไป

## อ้างอิง
* ศราวุฒิ อารีย์. การก่อการร้าย มุมมองของโลกอิสลาม. กทม. สถาบันเอเชียศึกษา. จุฬาลงกรณ์มหาวิทยาลัย. 2550. หน้า 97 - 99


หมวดหมู่:ขบวนการทางการเมืองในทวีปยุโรป
หมวดหมู่:ขบวนการแบ่งแยกดินแดน
หมวดหมู่:อุดมการณ์เรียกร้องดินแดนของชนชาติไอริช
รัฏฐาภิบาลผสมกัมพูชาประชาธิปไตย

**รัฏฐาภิบาลผสมกัมพูชาประชาธิปไตย** ( *รฎฺฐาภิบาลจมฺรุะกมฺพุชาบฺรชาธิบเตยฺย*; ) เป็นการรวมตัวของกลุ่มการเมืองในกัมพูชาได้แก่เขมรแดง ภายใต้การนำของเขียว สัมพันและพล พต แนวร่วมปลดปล่อยแห่งชาติประชาชนเขมรของซอนซาน และพรรคฟุนซินเปกของสมเด็จพระนโรดม สีหนุ เพื่อจัดตั้งรัฐบาลผสมกัมพูชาประชาธิปไตยใน พ.ศ. 2525 โดยการผลักดันของกระทรวงการต่างประเทศของไทย สหรัฐและจีน โดยมีสมเด็จพระนโรดม สีหนุ เป็นผู้นำอย่างเป็นทางการ รัฏฐาภิบาลผสมกัมพูชาประชาธิปไตยเป็นตัวแทนของกัมพูชาในสหประชาชาติตั้งแต่ พ.ศ. 2525 – 2535 ทั้งนี้ เขมรแดงได้ยุบพรรคคอมมิวนิสต์กัมพูชาไปตั้งแต่ พ.ศ. 2524

เมื่อพลเอกชาติชาย ชุณหะวัณขึ้นเป็นนายกรัฐมนตรีได้ดำเนินนโยบายเปลี่ยนสนามรบให้เป็นสนามการค้า ทำให้นำไปสู่การเจรจากับเวียดนามจนเวียดนามถอนทหารออกจากกัมพูชาจนหมดใน พ.ศ. 2532 ต่อมาเมื่อเกิดการเจรจาสันติภาพกัมพูชา เขมรแดงเกิดความหวาดระแวงว่าการเข้าร่วมในข้อตกลงปารีสอาจเป็นกลลวงให้วางอาวุธเพื่อจับตัวไปดำเนินคดีฆ่าล้างเผ่าพันธุ์ เขมรแดงจึงถอนตัวออกจากการเจรจาสันติภาพและไม่เข้าร่วมการเลือกตั้ง รวมถึงไม่ยอมปลดอาวุธและไม่ยอมให้ประชาชนในเขตของตนลงทะเบียนเพื่อเข้าร่วมการเลือกตั้งใน พ.ศ. 2536 ทำให้สหประชาชาติคว่ำบาตรเขมรแดง รัฏฐาภิบาลผสมกัมพูชาประชาธิปไตยจึงยุติลง

## การรับรองจากนานาชาติ
[thumb|240px|ค่ายผู้อพยพตามแนวชายแดนของ[สาธารณรัฐประชาชนกัมพูชา; 2522-2527]]

## ประวัติศาสตร์

## อ้างอิง

## อ่านเพิ่ม
* 
* 
* 
* เขียว สัมพัน. ประวัติศาสตร์กัมพูชากับบทเรียนที่ผ่านมาของข้พเจ้า. อภิญญา ตะวันออก แปล. กทม. มติชน. 2549
* พวงทอง ภวัครพันธุ์. 2552. สงคราม การค้าและชาตินิยมในความสัมพันธ์ระหว่างไทย-กัมพูชา. กทม. มูลนิธิโครงการตำราสังคมศาสตร์. หน้า 41 – 84

## แหล่งข้อมูลอื่น
*รัฐบาลและการเมืองในกัมพูชา- Coalition Government of Democratic Kampuchea

หมวดหมู่:ขบวนการทางการเมืองในประเทศกัมพูชา
หมวดหมู่:อดีตรัฐสมาชิกสหประชาชาติ
หมวดหมู่:ความสัมพันธ์กัมพูชา–ไทย
เวลเซน

**เวลเซน** () เป็นเมืองในประเทศเนเธอร์แลนด์ ในจังหวัดนอร์ทฮอลแลนด์ ตั้งอยู่บนทั้งสองด้านของคลองนอร์ทซี เป็นท่าเรือของเมืองอัมสเตอร์ดัม ผลิตเหล็กและเหล็กกล้า ปุ๋ยเคมี และซีเมนต์

หมวดหมู่:เมืองในจังหวัดนอร์ทฮอลแลนด์
เฮร์เลิน

**เฮร์เลิน** () เป็นเมืองทางตะวันออกเฉียงใต้ของประเทศเนเธอร์แลนด์ เป็นเมืองที่ใหญ่ที่สุดอันดับ 2 ของจังหวัดลิมบูร์ก มีประชากรราว 220,000 คน เมืองผลิตเคมีภัณฑ์ ในปลายศตวรรษที่ 19 เมืองเฮร์เลินเป็นศูนย์กลางอุตสาหกรรมการทำเหมืองถ่านหินในเนเธอร์แลนด์

หมวดหมู่:เมืองในจังหวัดลิมบืร์ค (ประเทศเนเธอร์แลนด์)
เฮงเงโล

**เฮงเงโล** () เป็นเมืองทางตะวันออกของประเทศเนเธอร์แลนด์ ในจังหวัดโอเฟอไรส์เซิล ตั้งอยู่ริมทางหลวงพิเศษระหว่างเมืองสาย A1/E30 และ A35 และมีสถานีเดินทางไปยังอัมสเตอร์ดัม ฮันโนเฟอร์ เบอร์ลิน เมืองผลิตเกลือ สิ่งทอ เครื่องมืออิเล็กทรอนิกส์ และเครื่องดื่ม

หมวดหมู่:เมืองในจังหวัดโอเฟอไรส์เซิล
เฮริฟอร์ด

thumb|มหาวิหารเฮริฟอร์ดและสะพานไวย์

**เฮริฟอร์ด** () เป็นเมืองในเฮริฟอร์ดเชอร์ ประเทศอังกฤษ ตั้งอยู่ริมแม่น้ำไวย์ อยู่ห่างจากแคว้นเวลส์ทางทิศตะวันออกราว 16 ไมล์ (26 กม.) ห่างจากวูสเตอร์ทางทิศตะวันตกเฉียงใต้ 24 ไมล์ (39 กม.) และห่างจากกลอสเตอร์ทางทิศตะวันตกเฉียงเหนือ 23 ไมล์  (37 กม.) เฮริฟอร์ดมีประชากร 55,700 คน เป็นเมืองที่ใหญ่ที่สุดในเคาน์ตี

## อ้างอิง

หมวดหมู่:เมืองในเทศมณฑลเฮริฟอร์ดเชอร์
หมวดหมู่:เมืองเทศมณฑลในอังกฤษ
แม่น้ำซูมิดะ

[thumb|right|200px|แม่น้ำซูมิดะในช่วง[อาดาจิ (โตเกียว)|เขตอาดาจิ กรุงโตเกียว]]

**แม่น้ำซูมิดะ** (隅田川, *Sumida-gawa*) เป็นแม่น้ำที่แยกออกมาจากแม่น้ำอารากาวะ ไหลผ่านกรุงโตเกียวออกสู่อ่าวโตเกียว ประเทศญี่ปุ่น แม่น้ำซูมิดะแยกออกเป็นแม่น้ำสาขาอีกสองสายคือแม่น้ำคันดะและแม่น้ำชากูจิอิ

## แหล่งข้อมูลอื่น
* หอจดหมายเหตุแห่งชาติญี่ปุ่น ภาพถ่ายการซ่อมแซมสะพานริวโกกุ (พ.ศ. 2418) 
* หอจดหมายเหตุแห่งชาติญี่ปุ่น การซ่อมแซมสะพานอาซูมาบาชิ (18 มิถุนายน พ.ศ. 2419) 
* ห้องสมุดสาธารณะนิวยอร์ก ภาพถ่ายสี "ล่องเรือในแม่น้ำซูมิดะ", พ.ศ. 2331-พ.ศ. 2333 

ซูมิดะ
การเล่นนอนคว่ำ

thumb|คนเล่นนอนคว่ำบนสนามหญ้า

**การเล่นนอนคว่ำ** () หรือภาษาปากมักเรียกว่า **แพลงกิง** () หรือ **เฟซดาวส์** () เป็นกิจกรรมที่ได้รับความนิยมในหลายส่วนของโลก โดยผู้เล่นนอนเหยียดกายคว่ำหน้า มือทั้งสองข้างแนบชิดกับลำตัว ณ สถานที่แปลกหรือไม่ธรรมดา และให้ผู้อื่นถ่ายภาพให้ แล้วนำมาเผยแพร่ทางอินเทอร์เน็ต ผู้เล่นจะต้องหาสถานที่ที่ไม่เหมือนใคร หากเป็นไปได้ สถานที่นั้นควรเป็นที่สาธารณะ และมีผู้ร่วมเล่นหลายคน

มีผู้อ้างว่า การเล่นนอนคว่ำนั้น แกรี คลาร์กสัน และคริสเตียน แลงดอน คิดขึ้นใน ค.ศ. 1997 ได้รับความนิยมครั้งแรกในภาคตะวันออกเฉียงเหนือของอังกฤษ จากนั้น ได้รับความนิยมทั่วทั้งเกาะบริเตนในฤดูร้อน ค.ศ. 2009 โดยเฉพาะในเดือนกันยายน ค.ศ. 2009 ที่มีแพทย์เจ็ดคน และนางพยาบาลอีกจำนวนหนึ่ง เล่นนอนคว่ำขณะปฏิบัติหน้าที่อยู่ยังโรงพยาบาลเกรตเวสเทิร์น ในสวินดอน ประเทศอังกฤษ  ทั้งนี้ มีผู้วิจารณ์เกมนี้ว่า "ไร้จุดหมาย" 

การเล่นนอนคว่ำนี้แพร่ไปในส่วนอื่น ๆ ของโลกด้วย ในเกาหลีใต้เรียกว่า "การเล่นเป็นคนตาย" ("시체놀이") (ค.ศ. 2003) ในฝรั่งเศสเรียก "หมอบ " (à plat ventre) (ค.ศ. 2004) ในออสตราเลเซีย เรียก "นอนคว่ำอย่างแรง" (extreme lying down) (ค.ศ. 2008) ในสหรัฐอเมริกา และไอร์แลนด์ เรียก "เล่นคว่ำหน้า" (facedowns) (ค.ศ. 2010) ส่วนในออสเตรเลีย และนิวซีแลนด์ เรียก "แพลงกิง" (ค.ศ. 2011)

## อ้างอิง

หมวดหมู่:วัฒนธรรมอินเทอร์เน็ต
หมวดหมู่:อินเทอร์เน็ตมีม
หมวดหมู่:จิตวิทยาฝูงชน
หมวดหมู่:การเล่น
ต่อพงษ์ ไชยสาส์น

**ต่อพงษ์ ไชยสาส์น** (เกิด
7 ตุลาคม พ.ศ. 2512) เป็นรองหัวหน้าพรรคไทยสร้างไทย อดีตรัฐมนตรีช่วยว่าการกระทรวงสาธารณสุข ในรัฐบาลของยิ่งลักษณ์ ชินวัตร อดีตรองโฆษกประจำสำนักนายกรัฐมนตรี ในรัฐบาลของทักษิณ ชินวัตร และเป็นอดีตสมาชิกสภาผู้แทนราษฎรจังหวัดอุดรธานี

## ประวัติ
ต่อพงษ์ ไชยสาส์น เกิดเมื่อวันที่ 7 ตุลาคม พ.ศ. 2512 เป็นบุตรของนายประจวบ ไชยสาส์น กับนางทองพูน ไชยสาส์น จบการศึกษาระดับปริญญาตรี จากสถาบันกอล์ฟซานดิเอโก ประเทศสหรัฐอเมริกา ระดับปริญญาโท ด้านการบริหารธุรกิจ จากวิทยาลัยอเมริกัน และปริญญาโท สาขารัฐศาสตร์ จากมหาวิทยาลัยธรรมศาสตร์

## การทำงาน
ต่อพงษ์ ไชยสาส์น ทำงานเป็นพนักงานธนาคารในช่วงแรก ต่อมาได้เข้าสู่งานการเมือง โดยเป็นสมาชิกสภาผู้แทนราษฎรจังหวัดอุดรธานี ในการเลือกตั้ง พ.ศ. 2544 และได้รับเลือกตั้งเป็น ส.ส. ในการเลือกตั้ง พ.ศ. 2548 และ พ.ศ. 2550 เคยได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของ พ.ต.ท.ทักษิณ ชินวัตร และเคยดำรงตำแหน่งเป็นประธานกรรมาธิการการต่างประเทศ สภาผู้แทนราษฎร ในช่วงที่เกิดวิกฤตการณ์ชายแดนไทย-กัมพูชา พ.ศ. 2551–2554

ในปี พ.ศ. 2554 ได้สมัครรับเลือกตั้ง ส.ส.แบบบัญชีรายชื่อ สังกัดพรรคเพื่อไทย ลำดับที่ 121 แต่ไม่ได้รับเลือกตั้ง ต่อมาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของนางสาวยิ่งลักษณ์ ชินวัตร ต่อมาถูกปรับออกจากตำแหน่งในเดือนมกราคม พ.ศ. 2555 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 96

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 36 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

ในปี 2564 เขาได้เข้าร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธุ์

## เครื่องราชอิสริยาภรณ์

## อ้างอิง

หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นักการเมืองพรรคเสรีธรรม (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:พรรคเพื่อไทย
หมวดหมู่:พรรคไทยสร้างไทย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โกมา

**โกมา** (; ค.ศ. 2004 – ) เป็นหมีหมาที่มีชื่อเสียงของประเทศเกาหลีใต้ ชื่อของมันหมายถึง *หนุ่มน้อย* ในภาษาเกาหลี โดยในวันที่ 6 ธันวาคม ค.ศ. 2010 มันได้หนีออกมาจากโซลแกรนด์ปาร์ค ไปยังภูเขาชองเกซาน ซึ่งเจ้าหน้าที่สามารถตามจับได้หลังจากที่ใช้ระยะเวลาในการค้นหา 9 วัน

โกมาเกิดใน ค.ศ. 2004 ในประเทศมาเลเซีย ต่อมาในเดือนกันยายน ค.ศ. 2006 ทางโซลแกรนด์ปาร์คได้นำหมีหมาตัวนี้มาเลี้ยงดู จากนั้น ในวันที่ 6 ธันวาคม ค.ศ. 2010 เวลา 10 นาฬิกา 20 นาที ทางเจ้าหน้าที่ได้ทำการย้ายมันออกไปเพื่อทำความสะอาด หมีตัวนี้ได้แอบเปิดประตูและหนีไปยังภูเขาชองเกซาน

ทางโซลแกรนด์ปาร์คจึงได้เริ่มดำเนินการค้นหา ในภายหลังทีมค้นหาได้พบมูลของหมีซึ่งเชื่อได้ว่ามันได้ปีนต้นไม้ขึ้นไปเพื่อกินผลไม้และถั่ว จากนั้น ในวันที่ 13 มันได้ขโมยอาหารในที่พักของนักเดินทางแล้วแอบหนีไป พวกเขาได้ควบคุมการค้นหา แต่การค้นหาที่ภูเขาชองเกซานนี้ก็เป็นไปอย่างยากลำบาก วันที่ 16 ธันวาคม เจ้าหน้าที่ได้วางกับดักที่มีผลไม้เป็นเหยื่อล่อ และถูกจับได้ในที่สุด ซึ่งโกมายังคงมีสุขภาพแข็งแรง และมีรอยขีดข่วนบนเท้าของมันเพียงไม่กี่รอย และผู้เยี่ยมชมต่างมีโอกาสได้เห็นมันอีกครั้งหนึ่ง

## อ้างอิง

* 서울대공원서 30kg짜리 말레이곰 '탈출' 

หมวดหมู่:หมีที่มีชื่อเสียง
ปรากฏการณ์ลาซารัส

**ปรากฏการณ์ลาซารัส** () หรือ**การฟื้นคืนชีพเองหลังการช่วยฟื้นคืนชีพล้มเหลว** () เป็นปรากฏการณ์ที่มีการคืนกลับขึ้นมาเองของการไหลเวียนเลือด หลังจากที่ความพยายามในการช่วยฟื้นคืนชีพล้มเหลว ปรากฏการณ์เช่นนี้มีบันทึกในเอกสารทางการแพทย์อย่างน้อย 25 ราย ตั้งแต่ ค.ศ. 1982 ชื่อนี้ได้จากนักบุญลาซารัส ซึ่งตามพันธสัญญาใหม่ได้ฟื้นคืนชีพจากพรของพระเยซู 

ปรากฏการณ์เช่นนี้เกิดขึ้นน้อยมากและสาเหตุก็ยังไม่เป็นที่เข้าใจแน่ชัด ทฤษฎีหนึ่งเสนอว่าปัจจัยหนึ่งอาจมาจากการที่ขณะมีการกดหน้าอกระหว่างการช่วยฟื้นคืนชีพนั้นทำให้มีแรงดันในช่องอกสูง การลดลงของแรงดันในช่องอกนี้หลังการหยุดช่วยฟื้นคืนชีพอาจทำให้เลือดไหลเข้าไปในช่องอกมากขึ้น ทำให้หัวใจกลับมาเต้นได้อีกครั้ง สาเหตุอื่นที่อาจเป็นไปได้เช่น ภาวะโพแทสเซียมในเลือดสูง หรือการได้รับยาเอพิเนฟรีนขนาดสูง เป็นต้น
หมวดหมู่:การนวดหัวใจผายปอดกู้ชีพ
หมวดหมู่:ความตาย
ปลากระสูบ

**ปลากระสูบ** () เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า *Hampala* (/แฮม-พา-ลา/) ซึ่งเป็นภาษาท้องถิ่นในชวา

มีรูปร่างโดยรวม คือ มีส่วนหัวใหญ่ ปากกว้าง มุมปากยาวถึงขอบตา มีหนวดที่มุมปากบนหนึ่งคู่ มีฟันที่ลำคอสามแถว ครีบหลังมีก้านครีบแขนงแปดก้าน เกล็ดเป็นแบบขอบบางเรียบ บนลำตัวมีจุดหรือเส้นขีดสีดำเห็นได้ชัดเจน ซึ่งอาจแปรเปลี่ยนไปได้ตามช่วงวัย และแตกต่างกันไปตามแต่ละชนิด ขนาดโตเต็มที่อาจยาวได้ถึง 60-70 เซนติเมตร แต่ขนาดโดยเฉลี่ยประมาณ 20-30 เซนติเมตร

พบกระจายพันธุ์ในภูมิภาคเอเชียตะวันออกเฉียงใต้ ไปจนถึงหมู่เกาะฟิลิปปินส์ เป็นปลาที่กินปลาด้วยกันขนาดเล็กเป็นอาหาร นิยมอยู่เป็นฝูง ออกล่าเหยื่อพร้อม ๆ กัน จึงเป็นที่นิยมของนักตกปลา มีชื่อเรียกในภาษาไทยว่า "ปลากระสูบ" หรือ "ปลาสูบ" หรือ "ปลาสูด" ในบางท้องถิ่น

## การจำแนก
**[[Hampala ampalong]]* 
**[[Hampala bimaculata ]]*
**[[Hampala dispar]]* 
**[[Hampala lopezi]]* 
**[[Hampala macrolepidota]]* 
**[[Hampala sabana]]* 
**[[Hampala salweenensis]]*
**[[Hampala siamensis]]* Panitvong & Tan, 2025

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียน
หมวดหมู่:สกุลปลากระสูบ
วิรัช รัตนเศรษฐ

**วิรัช รัตนเศรษฐ** อดีตสมาชิกสภาผู้แทนราษฎรแบบบัญชีรายชื่อ อดีตรองหัวหน้าพรรคพลังประชารัฐ อดีตสมาชิกสภาผู้แทนราษฎรจังหวัดนครราชสีมา 5 สมัย อดีตประธานกรรมการในคณะกรรมการประสานงานสภาผู้แทนราษฎร และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของชวน หลีกภัย

## ประวัติ
วิรัช รัตนเศรษฐ เกิดเมื่อวันที่ 29 พฤษภาคม พ.ศ. 2501 สำเร็จการศึกษาระดับปริญญาตรี สาขานิติศาสตร์ และปริญญาโท สาขารัฐศาสตร์ จากมหาวิทยาลัยรามคำแหง ด้านชีวิตครอบครัวสมรสกับนางทัศนียา รัตนเศรษฐ ส.ส.หนึ่งเดียวของจังหวัดนครราชสีมา ในการเลือกตั้ง พ.ศ. 2548 ที่ไม่ได้สังกัดพรรคไทยรักไทย แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
# นายอธิรัฐ รัตนเศรษฐ อดีต รัฐมนตรีช่วยว่าการกระทรวงคมนาคม
# นายทวิรัฐ รัตนเศรษฐ อดีต สมาชิกสภาผู้แทนราษฎรจังหวัดนครราชสีมา พรรคพลังประชารัฐ
# นายตติรัฐ รัตนเศรษฐ สมาชิกสภาผู้แทนราษฎรจังหวัดนครราชสีมา เขต 16

## การทำงาน
วิรัช รัตนเศรษฐ เป็นสมาชิกสภาผู้แทนราษฎรจังหวัดนครราชสีมาหลายสมัย ตั้งแต่ปี พ.ศ. 2529 เป็นต้นมา ในสังกัดพรรคชาติไทย แต่แพ้การเลือกตั้งในปีพ.ศ. 2538 และกลับมาได้รับเลือกตั้งอีกครั้งในการเลือกตั้งปีพ.ศ. 2539 

เคยดำรงตำแหน่งรองหัวหน้าพรรคมหาชน รองเลขาธิการนายกรัฐมนตรีฝ่ายการเมือง และในรัฐบาลของนายชวน หลีกภัย ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์

ในการเลือกตั้งปี พ.ศ. 2550 ได้เข้าสังกัดพรรครวมใจไทยชาติพัฒนา ลงสมัครรับเลือกตั้งใบระบบสัดส่วน แต่ไม่ได้รับการเลือกตั้ง

ในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ สังกัดพรรคเพื่อไทย ลำดับที่ 32 และได้รับการเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 26

จากนั้นใน พ.ศ. 2561 นายวิรัชได้ย้ายมาร่วมงานกับ พรรคพลังประชารัฐ พร้อมกับนางทัศนียา นายอธิรัฐ และนายทวิรัฐ บุตรชายคนโตและบุตรชายคนที่ 2 นอกจากนี้นายวิรัชยังได้ร่วมก่อตั้งกลุ่มการเมืองกลุ่มใหม่ที่ชื่อว่า "กลุ่มพลังโคราช" ร่วมกับ 6 อดีต ส.ส. ได้แก่ นาย จำลอง ครุฑขุนทด, นาย สุภรณ์ อัตถาวงศ์, นาย บุญจง วงศ์ไตรรัตน์, นาย อัสนี เชิดชัย, นาย ภิรมย์ พลวิเศษ และ พ.ต.ท. สมชาย เพศประเสริฐ

## เครื่องราชอิสริยาภรณ์

## อ้างอิง

หมวดหมู่:สกุลรัตนเศรษฐ
หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคชาติไทย
หมวดหมู่:พรรคมหาชน
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากโรงเรียนมัธยมวัดมกุฏกษัตริย์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อึม

**อึม** () ในภาษาเกาหลีอาจหมายถึง:
* 음 (音)
** พยัญชนะ
** เสียง
* 음 (陰)
** แคโทด
** สัญญาณ (คณิตศาสตร์)
** หยินและหยาง
* อึม (นามสกุล) (陰)
เมืองปากช่อง (ประเทศลาว)

**เมืองปากช่อง** () เป็นเมืองหนึ่งที่ตั้งอยู่ทางด้านตะวันออกเฉียงเหนือของแขวงจำปาศักดิ์ ห่างจากเทศบาลแขวง 50 กิโลเมตร มีเนื้อที่ทั้งหมด 355,235 เฮกตาร์ อยู่ที่เส้นละติจูด 150 10’ 48” N ถึง 150 28’ 39” N และเส้นลองจิจูด 1060 13’ 42” E ถึง 1060 23’ 22” E มีชายแดนติดต่อกับแขวงและเมืองต่างๆดังนี้ ทิศเหนือติดกับเมืองเลางาม แขวงสาละวัน และเมืองท่าแตง แขวงเซกอง ทิศใต้ติดกับเมืองสนามไชย และเมืองสามัคคีไชย แขวงอัตตะปือ ทิศตะวันออกติดกับเมืองละมาม แขวงเซกอง และเมืองไชยเสษฐา แขวงอัตตะปือ ทิศตะวันตกติดกับเมืองบาเจียงเจริญสุขและเมืองปทุมพร แขวงจำปาศักดิ์

พื้นที่ของเมืองปากช่องอยู่ในเขตภูเขา พื้นที่ตำสุดสูงจากระดับน้ำทะเล 600 เมตร สูงสุดประมาณ 1400 เมตร พื้นที่ของเมืองเป็นที่ราบส่วนใหญ่กระจายจากทิศเหนือไปใต้ ริมฝั่งห้วยจำปี หนองหิน ทุ่งเสด ห้วยน้ำใส ไปจึงถึงเมืองท่าแตง แขวงเซกอง ทิศตะวันออกของเมืองยกเว้นบริเวณภูไฟไหม้ที่เป็นป่าสงวน จะเป็นพื้นที่เกษตรกรรม ส่วนใหญ่ปลูกข้าวและกาแฟ พื้นที่ส่วนเป็นเนินเขา กระจายทางด้านตะวันออกเฉียงเหนือ ทางด้านที่ติดกับเมืองละมามและเมืองไชยเสษฐา ส่วนใหญ่เป็นพื้นที่สัมปทานขุดแร่อะลูมิเนียมและปลูกพืชอุตสาหกรรม พื้นที่ส่วนที่เป็นภูเขาสูง คือบริเวณที่เป็นตัวเมือง ส่วนใหญ่ปกคลุมด้วยป่าธรรมชาติ บางส่วนเป็นสวนกาแฟ

## อ้างอิง

ปากช่อง
ภูษณ ปรีย์มาโนช

**ภูษณ ปรีย์มาโนช** (เกิด 29 กรกฎาคม พ.ศ. 2497) เป็นนักธุรกิจโทรคมนาคมชาวไทย อดีตรัฐมนตรีประจำสำนักนายกรัฐมนตรี ในรัฐบาลพลเอก ชวลิต ยงใจยุทธ

## ประวัติ
ภูษณ เกิดเมื่อวันที่ 29 กรกฎาคม พ.ศ. 2497 เข้าศึกษาระดับชั้นมัธยมศึกษาที่ โรงเรียนวัดสุทธิวราราม และสำเร็จการศึกษาระดับปริญญาตรี มหาวิทยาลัยเกษตรศาสตร์ และศึกษาต่อปริญญาโทด้านวิศวกรรมคอมพิวเตอร์ จากมหาวิทยาลัยลอนดอน ปริญญาโทด้านบริหารธุรกิจ จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และปริญญาเอก ด้านวิศวกรรมชีวภาพ จากมหาวิทยาลัยลอนดอน ปริญญาเอกด้านวิศวกรรมการเงินจาก Imperial College London กับปริญญาเอกด้านการบริหารการเงินจากมหาวิทยาลัยซัมเมอร์เซทประเทศอังกฤษ

## การทำงาน
ภูษณ เคยเป็น CEO ของ DTAC และเคยเป็น COO บริษัทยูคอม เคยเป็นอาจารย์พิเศษ ของมหาวิทยาลัยลอนดอน โดยในปี พ.ศ. 2540 ในรัฐบาลพลเอกชวลิต ยงใจยุทธ ได้รับแต่งตั้งเป็นรัฐมนตรีประจำสำนักนายกรัฐมนตรี ซึ่งจากการเปิดเผยบัญชีทรัพย์สินเมื่อครั้งเข้าดำรงตำแหน่งทางการเมือง พบว่านายภูษณ มีทรัพย์สินมูลค่ากว่า 1,431 ล้านบาท

ในช่วงปี พ.ศ. 2553 ได้รับการแต่งตั้งเป็นคณะที่ปรึกษารองนายกรัฐมนตรี ด้านเศรษฐกิจ (ไตรรงค์ สุวรรณคีรี) ในรัฐบาลอภิสิทธิ์ เวชชาชีวะ ภูษณ เคยดำรงตำแหน่งกรรมการอิสระและกรรมการบรรษัทภิบาล บริษัท ปตท. สำรวจและผลิตปิโตรเลียม จำกัด(มหาชน)ระหว่างปี 26 มิถุนายน พ.ศ. 2552 ถึง 26 ตุลาคม พ.ศ. 2554

### ด้านวิชาการ
ภูษณ ขณะนี้เป็น Visiting Professor ที่ Imperial College London เคยเป็นอาจารย์พิเศษในมหาวิทยาลัยหลายแห่ง อาทิ จุฬาลงกรณ์มหาวิทยาลัย มหาวิทยาลัยหอการค้าไทย มหาวิทยาลัยเกริก นอกจากนั้นเคยดำรงตำแหน่งผู้อำนวยการหลักสูตรปริญญาโท มหาวิทยาลัยศรีปทุม และเคยดำรงตำแหน่งนายกสภาสถาบันราชภัฏอุบลราชธานี

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:อาจารย์คณะบริหารธุรกิจ
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:บุคคลจากบัณฑิตวิทยาลัย มหาวิทยาลัยศรีปทุม
หมวดหมู่:บุคคลจากมหาวิทยาลัยราชภัฏอุบลราชธานี
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:บุคคลจากโรงเรียนวัดสุทธิวราราม
หมวดหมู่:พรรคความหวังใหม่
หมวดหมู่:นายกสภาสถาบันอุดมศึกษาในประเทศไทย
ก้าวต่อไป พิสูจน์ใจนักสู้

***ก้าวต่อไป พิสูจน์ใจนักสู้*** () เป็นภาพยนตร์ในปี ค.ศ. 1992 กำกับโดยโรเบิร์ต แมนเดล เป็นภาพยนตร์เปิดตัวนักแสดงอย่าง เบรนแดน เฟรเซอร์, แมตต์ เดมอน, เบน แอฟเฟล็ก, คริส โอ'ดอนเนลล์ และโคล เฮาเซอร์ นอกจากนั้นยังมีนักแสดงอื่นอย่าง แรนดอลล์ เบทินคอฟฟ์และแอนโทนี แรปป์

เบรนแดน เฟรเซอร์ รับบทนำ แสดงเป็นเดวิด กรีน นักเรียนยิวระดับไฮสคูลที่ย้ายมาจากโรงเรียนรัฐบาลเพนซิลวาเนีย มายังนิวอิงแลนด์ จากการได้รับทุนด้านกีฬา

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2535
หมวดหมู่:ภาพยนตร์อเมริกัน
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์ที่มีฉากในรัฐแมสซาชูเซตส์
หมวดหมู่:ภาพยนตร์ที่มีฉากในรัฐเพนซิลเวเนีย
วิธีเฮเลนโดรอน

**วิธีเฮเลนโดรอน** พัฒนาโดยนักภาษาศาสตร์และนักการศึกษา Helen Doron เป็นหนึ่งในระบบการศึกษาภาษาอังกฤษตอนต้นในช่วงแรกของโลก เริ่มใช้วิธีการนี้มาตั้งแต่ปี 1986 เด็กอายุตั้งแต่สามเดือนจนถึงเด็กโตที่เรียนภาษาอังกฤษด้วย วิธีเฮเลนโดรอน นี้ จะเสมือนการที่พวกเขาได้เรียนรู้ ผ่านภาษาแม่ของพวกเขาเอง ในปี 2009 เด็กกว่าหนึ่งล้านคนได้เรียนรู้ภาษาอังกฤษผ่านวิธีการนี้

โปรแกรมการเรียนรู้ของวิธีการนี้จะอยู่ที่หลักสูตร 12 ปี ที่ครอบคลุมสำหรับเด็กอายุ 3 เดือนจนถึง 14 ปี หลักสูตรจะมุ่งไปที่สองกลุ่ม คือ กลุ่มหลังเลิกเรียนขนาดเล็กของโรงเรียนอนุบาลและโรงเรียนระดับประถมศึกษาตอนต้น วิธีเฮเลนโดรอนใช้การเล่นเกม, กิจกรรมที่สนุกสนาน, สมุดงาน, แฟลชการ์ด, และซีดีเพลงเพื่อเสริมสร้างการพูดภาษาอังกฤษ การออกเสียง คำศัพท์และไวยากรณ์, การอ่านและการเขียนสำหรับเด็กที่มีอายุมากขึ้น

## ประวัติความเป็นมา

Doron เริ่มพัฒนาวิธีการนี้เมื่อเธอศึกษาบทเรียนไวโอลินสำหรับลูกของเธอ ทำให้ โดรอน สนใจกับทฤษฎีการสอนไวโอลินของ Dr.Suzuki เป็นอย่างมาก ซึ่งเป็นทฤษฎีการเรียนดนตรีที่สัมพันธ์กับการเรียนภาษา

ดร. ซูซูกิ ตระหนักว่าเด็กทุกคนบนโลกสามารถพูดภาษาแม่ของตนเองได้อย่างง่ายๆ เขาจึงประยุกต์หลักนี้เข้ามาใช้ในการสอนดนตรี ดร. ซูซูกิ เรียกวิธีการนี้ว่า วิธีภาษาแม่ "the mother-tongue approach" ในฐานะนักภาษาศาสตร์และนักการศึกษา โดรอนก็เข้าใจถึงความสำคัญในการสอนภาษาอังกฤษ ด้วยหลักการเดียวกันกับ ดร.ซูซูกิ ที่จะเน้นเกี่ยวกับความรับผิดชอบของผู้ปกครองที่ต้องคอยกระตุ้น ให้กำลังใจและเสริมแรง เพื่อให้เด็ก ๆ ได้ฟังเสียงไวโอลินซ้ำจนสามารถเรียนรู้ได้เองในที่สุด ซึ่งโดรอนก็ได้นำหลักการเดียวกันนี้มาใช้เช่นกัน นอกจากนี้การสอนของ Glenn Doman ที่รู้จักกันในนามของ วิธี Doman และสถาบันของเขา ที่เกี่ยวกับผลสัมฤทธิ์ของศักยภาพมนุษย์ ได้มีอิทธิพลต่อโดรอน ในการสรั้างวิธีเฮเลนโดรอน นี้ขึ้นมาด้วย วิธี Doman นำมาปรับใช้กับธีวิธีเฮเลนโดรอนในด้านที่เกี่ยวข้องกับการเร่งการพัฒนาการของเด็ก และการเพิ่มพูนความเฉลียวฉลาดของทารก

ในปี 1985 โดรอน ต่อเติมและปรับปรุงการสอนภาษาอังกฤษของเธอ โดยใช้เทปที่ทำขึ้นเอง บทกลอน และนิทาน สอนให้กับเด็กจากประเทศที่ไม่ใช้ภาษาอังกฤษเป็นภาษาแม่  วิธีเฮเลนโดรอนนี้ ประสบความสำเร็จเป็นอย่างมากในการจำลองสภาพแวดล้อมของการใช้ภาษาอังกฤษ และ เลียนแบบกระบวนการทางธรรมชาติของการเรียนรู้ภาษาแม่ วิธีการนี้ได้ถูกนำไปใช้กับเด็กแพร่หลายทั่วโลก รวมถึง ประเทศไทย
## อ้างอิง

หมวดหมู่:การศึกษาในสหราชอาณาจักร
หมวดหมู่:จิตวิทยาการศึกษา
หมวดหมู่:ปรัชญาการศึกษา
หมวดหมู่:การศึกษา
นาฮะ

**นาฮะ** (&thinsp;), **นาฟะ** ( *Naafa*&thinsp;) หรือ **นะฟะ** ( *Nafa*&thinsp;) เป็นเมืองหลวงของจังหวัดโอกินาวะ ประเทศญี่ปุ่น 

ณ วันที่ 1 กุมภาพันธ์ พ.ศ. 2564 เมืองนี้มีประชากร 316,196 คน และมีความหนาแน่นของประชากร 7,909 คนต่อตารางกิโลเมตร พื้นที่ทั้งหมด 39.98 ตารางกิโลเมตร

ตั้งอยู่บนชายฝั่งติดกับทะเลจีนตะวันออก ทางตอนใต้ของเกาะโอกินาวะ เกาะที่ใหญ่ที่สุดในหมู่เกาะรีวกีว เมืองนาฮะในปัจจุบัน ก่อตั้งขึ้นเมื่อวันที่ 20 พฤษภาคม พ.ศ. 2464 แต่ก่อนหน้านั้นบริเวณเมืองนาฮะก็เป็นแหล่งที่อยู่อาศัยสำคัญของประชากรบนเกาะโอกินาวะมานานแล้ว

นาฮะเป็นศูนย์กลางทางการเมือง เศรษฐกิจ และการศึกษาของจังหวัดโอกินาวะ โดยในยุคกลางและสมัยใหม่ตอนต้น เป็นศูนย์กลางการค้าของราชอาณาจักรรีวกีว

## ประวัติศาสตร์
ตามคำบอกเล่าที่บันทึกไว้ในหนังสือ อิโรเซตสึเดง () ชื่อของนาฮะ มาจากชื่อเดิมนาบะ () ซึ่งเป็นชื่อของหินรูปเห็ดขนาดใหญ่ในเมือง (นาบะ เป็นคำภาษาญี่ปุ่นตะวันตกและภาษารีวกีวแปลว่า "เห็ด") ซึ่งต่อมาหินได้สึกกร่อนและฝังจมลงในดิน และการออกเสียงของชื่อเมืองและตัวอักษรคันจิก็ค่อย ๆ เปลี่ยนไป

[thumb|right|ภาพ "Naha from Bamboo Village" มุมมองไปทางชายทะเล โดยศิลปิน วิลเฮ็ล์ม ไฮน์ (): [ภาพพิมพ์หิน ค.ศ. 1856]]
ในนาฮะมีการค้นพบโบราณวัตถุในยุคหิน มีการค้นพบเหรียญจีนโบราณจากเนินดินที่เกิดจากการทับถมของเปลือกหอย (Shell Mound) ยุคโจมง เครื่องปั้นดินเผาที่พบโดยนักโบราณคดีระบุว่าพื้นที่ดังกล่าวเป็นแหล่งค้าขายกับหมู่เกาะญี่ปุ่นและคาบสมุทรเกาหลีอย่างน้อยในช่วงต้นคริสต์ศตวรรษที่ 11 แม้ว่าจะไม่เป็นที่ทราบแน่ชัดว่าเมื่อใดที่พื้นที่นี้เริ่มถูกใช้เป็นเมืองท่า แต่ก็มีการใช้งานดังกล่าวเมื่อรวมอาณาจักรรีวกีวในช่วงต้นคริสต์ศตวรรษที่ 15

แม้ว่าในปัจจุบันนาฮะได้ขยายขนาดขึ้นโดยรวมเข้ากับชูริ (, โอกินาวะ: ซูอิ หรือ ชูอิ) ซึ่งเป็นอดีตเมืองหลวงเก่า, ชุมชนคุเมะ (, โอกินาวะ: คุนินดะ) ซึ่งเป็นศูนย์กลางการเรียนรู้ภาษาจีน และเมืองและหมู่บ้านอื่น ๆ แต่ก็ยังเป็นเมืองที่มีขนาดเล็กกว่าเมืองหลวงในสมัยของอาณาจักรรีวกีว เมืองมีความโดดเด่นในฐานะเมืองท่าสำคัญ แต่ไม่ใช่ในฐานะ ศูนย์กลางทางการเมือง

## เศรษฐกิจ
นาฮะเป็นศูนย์กลางเศรษฐกิจของจังหวัดโอกินาวะ ธุรกิจสำคัญได้แก่การท่องเที่ยว การค้า และการบริการ มีธนาคารริวกิวเป็นธนาคารที่ใหญ่ที่สุด

## การคมนาคม
ทางอากาศมีท่าอาศยานนาฮะ เป็นท่าอากาศยานหลักของจังหวัด ส่วนทางน้ำมีท่าเรือนาฮะ ส่วนการขนส่งมวลชนมีโอกินาวะโมโนเรล เชื่อมต่อจากท่าอากาศยานนาฮะสู่ใจกลางเมืองและย่านสำคัญ

## เชิงอรรถ

## อ้างอิง

## แหล่งข้อมูลอื่น

* เว็บไซต์ทางการ 
*  เว็บไซต์ทางการ 
* Naha-te  - บรรยายที่มาของนาฮะเตะ ศิลปะการต่อสู้จากเมืองนาฮะ
* 


หมวดหมู่:นครในจังหวัดโอกินาวะ
อัยมัน อัซเซาะวาฮิรี

**อัยมัน มุฮัมมัด เราะบีอ์ อัซเซาะวาฮิรี** (, ; 19 มิถุนายน พ.ศ. 2494 – 31 กรกฎาคม พ.ศ. 2565) เป็นนักเทววิทยาอิสลามชาวอียิปต์ ซึ่งเคยเป็นผู้นำของกลุ่มก่อการร้ายอัลกออิดะฮ์ ก่อนหน้านั้นเขาเคยเป็น "เอมีร์" (emir) คนที่สองและคนสุดท้ายของญิฮาดอิสลามอียิปต์ โดยสืบทอดตำแหน่งเอมีร์สืบต่อจากอับบัด อัล-ซูมาร์ เมื่อเขาถูกทางการอียิปต์ตัดสินจำคุกตลอดชีวิต ภรรยาของอัซเซาะวาฮิรีและลูกสามคนจากทั้งหมดหกคนถูกสังหารในการโจมตีทางอากาศในอัฟกานิสถานโดยกองทัพสหรัฐเมื่อปลายปี พ.ศ. 2544 หลังเหตุวินาศกรรม 11 กันยายน พ.ศ. 2544 จนถึงวันที่ 2 พฤษภาคม พ.ศ. 2554 เขาได้รับการสันนิษฐานว่าเป็นหัวหน้าในนามของกลุ่มอัลกออิดะฮ์ภายหลังการเสียชีวิตของอุซามะฮ์ บิน ลาดิน ซึ่งรายงานดังกล่าวได้รับการยืนยันจากข้อมูลข่าวของกองบัญชาการใหญ่อัลกออิดะฮ์เมื่อวันที่ 16 มิถุนายน หลังจากเหตุวินาศกรรม 11 กันยายน กระทรวงการต่างประเทศสหรัฐเสนอเงินรางวัล 25 ล้านดอลล่าร์สหรัฐสำหรับข้อมูลที่จะนำไปสู่การจับกุมตัวอัซเซาะวาฮิรี

อัซเซาะวาฮิรีได้รับรายงานว่าเป็นศัลยแพทย์ได้รับวุฒิบัตร เมื่อองค์กรของเขาถูกรวมเข้ากับกลุ่มอัลกออิดะฮ์ของบิน ลาดิน เขาได้กลายมาเป็นที่ปรึกษาส่วนตัวและแพทย์ของบิน ลาดิน เขาพบกับบิน ลาดินครั้งแรกในญิดดะฮ์เมื่อปี พ.ศ. 2529 อัซเซาะวาฮิรีแสดงให้เห็นว่ามีความเข้าใจลึกและรุนแรงในเทววิทยาอิสลามและประวัติศาสตร์อิสลาม เขาสามารถพูดภาษาอาหรับ ภาษาอังกฤษ และภาษาฝรั่งเศส อัซเซาะวาฮิรีถูกคว่ำบาตรจากทั่วโลกตามข้อมติคณะมนตรีความมั่นคงแห่งสหประชาชาติที่ 1267 เนื่องจากเป็นสมาชิกหรือสังกัดอัลกออิดะฮ์

ในปี พ.ศ. 2541 อัซเซาะวาฮิรีได้รวมกลุ่มญิฮาดอิสลามอียิปต์เข้ากับอัลกออิดะฮ์อย่างเป็นทางการ ตามรายงานของอดีตสมาชิกอัลกออิดะฮ์ เขาได้ทำงานอยู่ในองค์กรอัลกออิดะฮ์นับตั้งแต่การก่อตั้งและเป็นสมาชิกอาวุโสของสภาชูรา เขามักจะถูกอธิบายอยู่บ่อยครั้งว่าเป็น "ผู้แทน" ของอุซามะฮ์ บิน ลาดิน ถึงแม้ว่าผู้เขียนชีวประวัติของบิน ลาดินที่ถูกเลือกนั้นกล่าวถึงเขาว่าเป็น "สมองที่แท้จริง" ของอัลกออิดะฮ์

ในวันที่ 31 กรกฎาคม พ.ศ. 2565 เขาเสียชีวิตจากการโจมตีด้วยโดรนของสหรัฐที่อัฟกานิสถาน

## อ้างอิง

## แหล่งข้อมูลอื่น

* 
* Counter Extremism Project profile
* Tag Archives: Ayman al Zawahiri – Page 1
* Tag Archives: Ayman al Zawahiri – Page 2
* Tag Archives: Ayman al Zawahiri – Page 3

หมวดหมู่:อัลกออิดะฮ์
หมวดหมู่:บุคคลจากไคโร
หมวดหมู่:มุสลิมชาวอียิปต์
หมวดหมู่:ชาวอียิปต์เชื้อสายซาอุดีอาระเบีย
หมวดหมู่:แพทย์ชาวอียิปต์
หมวดหมู่:ศิษย์เก่ามหาวิทยาลัยไคโร
หมวดหมู่:ผู้นำอัลกออิดะฮ์
หมวดหมู่:ผู้ก่อการร้ายที่เอฟบีไอต้องการมากที่สุด‎
รูปแบบการดำเนินชีวิต

**รูปแบบการดำเนินชีวิต** (หรือเรียกทับศัพท์ว่า **ไลฟ์สไตล์**) หมายถึง วิถีการดำเนินชีวิตของบุคคล โดยที่ลักษณะของพฤติกรรมต่างๆจะเป็นตัวบ่งบอกถึง รูปแบบการดำเนินชีวิต แต่ละแบบ

พฤติกรรมในการเข้าสังคม ในการบริโภค ในการหาความบันเทิง การพักผ่อนหย่อนใจใช้เวลาว่าง และการแต่งตัว ล้วนเป็นส่วนประกอบของรูปแบบการดำเนินชีวิต รูปแบบการดำเนินชีวิตจะถูกดำเนินเป็น อุปนิสัย เป็นวิธีประจำที่กระทำสิ่งต่างๆ

## อัตลักษณ์ของแต่ละบุคคล
รูปแบบการดำเนินชีวิต โดยทั่วไปแล้วจะ บ่งบอกถึง ทัศนคติ ค่านิยม และ มุมมอง ของแต่ละบุคคล ดังนั้นรูปแบบการดำเนินชีวิต จึงมีความหมายในเชิงของอัตตาหรือตัวตน และใช้ในการสร้างสัญลักษณ์ทางวัฒนธรรมที่ประกอบกับอัตลักษณ์ของบุคคล

เส้นแบ่งระหว่างอัตลักษณ์ของบุคคลกับการทำกิจกรรมต่างๆในแต่ละวันนั้น เลือนลางลงในสังคมยุคใหม่ ยกตัวอย่าง "กรีนไลฟ์สไตล์" (green lifestyle) ที่หมายถึง การยึดถึงความเชื่อและก็มีส่วนร่วมในกิจกรรมเกี่ยวกับสิ่งแวดล้อมที่จะลดการบริโภคหรือใช้ทรัพยากรธรรมให้น้อยลง รวมถึงลดการสร้างของเสียมีพิษลงด้วย (เช่น การลดรอยเท้าคาร์บอน), และการพัฒนาสำนึกแห่งตนจากความเชื่อและการทำกิจกรรมเหล่านั้น แต่มีบางคนวิจารณ์ว่า ในสังคมยุคใหม่ ประเด็นที่สำคัญของรูปแบบการดำเนินชีวิต ก็คือ พฤติกรรมการบริโภค ที่ให้โอกาสในการสร้างและพัฒนาความเป็นตัวเองจากการบริโภคหรือใช้ผลิตภัณฑ์หรือบริการที่หลากหลาย ซึ่งผลิตภัณฑ์หรือบริการเหล่านั้นเองที่เป็นตัวบ่งบอกถึงรูปแบบการดำเนินชีวิตที่แตกต่างกัน

## โฆษณาและการตลาด
ในวงการธุรกิจ รูปแบบการดำเนินชีวิตจะช่วยให้การโฆษณาและการทำตลาด สามารถเข้าถึงกลุ่มเป้าหมายได้เหมาะสม โดยการนำเสนอสินค้าและบริการที่มีลักษณะเฉพาะเข้ากับแต่ละรูปแบบ รวมถึงใช้ในสังเคราะห์วิธีที่ใช้การกระตุ้นความต้องการในแต่ละกลุ่มเป้าหมาย

รูปแบบการดำเนินชีวิตจะเกี่ยวข้องกับปัจจัยต่างๆ เช่น อุปนิสัย ทัศนคติ รสนิยม ค่านิยมทางศีลธรรม ฐานะทางเศรษฐกิจ และอื่นๆ

## อ้างอิง

หมวดหมู่:สังคมวิทยา
หมวดหมู่:วัฒนธรรมย่อย
วัฒนชัย วุฒิศิริ

พลเอก **วัฒนชัย วุฒิศิริ** (24 มิถุนายน พ.ศ. 2478 - 17 พฤษภาคม พ.ศ. 2567) เป็นอดีตนายทหารบกชาวไทย เคยดำรงตำแหน่งรัฐมนตรีช่วยว่าการกระทรวงกลาโหม ในรัฐบาลชวน หลีกภัย อดีตผู้บัญชาการทหารสูงสุด  อดีตราชองครักษ์พิเศษ อดีตสมาชิกสภาผู้แทนราษฎรจังหวัดกาญจนบุรี และอดีตผู้บัญชาการกองพลทหารปืนใหญ่ต่อสู้อากาศยาน

## ประวัติ
พลเอก วัฒนชัย วุฒิศิริ เกิดเมื่อวันที่ 24 มิถุนายน พ.ศ. 2478 จบการศึกษาจากโรงเรียนนายร้อยพระจุลจอมเกล้า รุ่นที่ 4

## การทำงาน
วัฒนชัย รับราชการทหารสังกัดกองทัพบก เคยดำรงตำแหน่งแม่ทัพภาคที่ 1 และเป็นผู้บัญชาการทหารสูงสุด ต่อมาได้รับแต่งตั้งเป็นสมาชิกวุฒิสภา ในระหว่างปี พ.ศ. 2537 - พ.ศ. 2539 จากนั้นในการเลือกตั้ง พ.ศ. 2539 จึงได้ลงสมัครรับเลือกตั้งเป็นสมาชิกสภาผู้แทนราษฎร จังหวัดกาญจนบุรี สังกัดพรรคประชาธิปัตย์ และได้รับเลือกตั้งเป็น สส.สมัยแรก ต่อมาได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลชวน หลีกภัย ซึ่งในครั้งนั้นชวน ได้ดำรงตำแหน่งรัฐมนตรีว่าการกระทรวงกลาโหมด้วย

## ถึงแก่อนิจกรรม
วัฒนชัย ถึงแก่อนิจกรรมเนื่องจากการติดเชื้อในกระแสเลือด ณ โรงพยาบาลพระมงกุฎเกล้า สิริอายุ 88 ปี

## เครื่องราชอิสริยาภรณ์
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2512 – 80x80px เหรียญบรอนซ์สตาร์ ประดับ วี
** พ.ศ. 2512 – 80x80px เมอริโทเรียส ยูนิท คอมมันเดเชิน (ทหารบก)
* :
**พ.ศ. 2538 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)

## อ้างอิง

หมวดหมู่:บุคคลจากกรุงเทพมหานคร
หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกวุฒิสภาไทยแบบสรรหา
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:แม่ทัพภาคที่ 1
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3

หมวดหมู่:ทหารในสงครามเวียดนาม